cyanic-selkie/wikianc huggingface dataset:
როზა რიმბაევა
ბიოგრაფია
საბჭოთა კავშირის დაშლის შემდეგ როზა რიმბაევამ შეინარჩუნა პოპულარობა და მოთხოვნადობა. მას ფონოგრამით არასდროს უმღერია, მიჩვეული იყო ცოცხალი შესრულებით გაეხარებინა მსმენელი და მთლიანად იხარჯებოდა. 2008 წელს პეკინის ოლიმპიადაზე ოლიმპიური ცეცხლის ტარების პატივი ხვდა წილად. 2011 წელს ყაზახეთში ჩატარებულ VII ზამთრის აზიურ თამაშებზე ცეცხლის ტარების გარდა ჰიმნიც შეასრულა.
რიმბაევა ცხოვრობს ალმა-ათში და დღესაც აქტიურად ეწევა შემოქმედებით საქმიანობას.
სქოლიო
კატეგორია:დაბადებული 28 ოქტომბერი კატეგორია:დაბადებული 1957 კატეგორია:ყაზახი მომღერლები კატეგორია:ხალხთა მეგობრობის ორდენის კავალრები კატეგორია:სოპრანოები
Formica subpicea
Formica subpicea — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ნაგება
ნაგება — მთა საქართველოში, ბაღდათის მუნიციპალიტეტში. მდებარეობს მესხეთის ქედზე, მდინარეების ქერშავეთისა (ხანისწყლის შენაკადი) და ბარათხევის (ოცხის შენაკადი) სათავეებში. სიმაღლე 2619 მ. აგებულია ინტენსიურად დანაოჭებული შუაეოცენური ანდეზიტურგანფენებიანი ანდეზიტური ტუფ-ბრექჩიებით. აქვს გუმბათის ფორმა, კალთები შემოსილია სუბალპური, წვერი — ალპური მდელოებით, რომელსაც იყენებენ საზაფხულო საძოვრებად.
ლიტერატურა
კატეგორია:იმერეთის მხარის მთები
ზნამენკა (კუიურგაზის რაიონი)
ზნამენკა (Знаменка; Знаменка) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
2010 წლის მონაცემებით სოფელში ცხოვრობს 88 ადამიანი. რაიონულ ცენტრ ერმოლაევოდან დაშორებულია 23 კილომეტრით. უახლოესი რკინიგზის სადგურია ერმოლაევო, რომელიც დაშორებულია 23 კმ-ით.
სქოლიო
კატეგორია:კუიურგაზის რაიონის სოფლები
ვანი (მრავალმნიშვნელოვანი)
ვანი შეიძლება აღნიშნავდეს:
კახამარკილია
კახამარკილია – არქეოლოგიური ძეგლი პერუში, დედაქალაქ ლიმადან 25 კილომეტრით აღმოსავლეთით, ხიკამარკას ხეობაში, მდინარე რიმაკიდან 6 კილომეტრით ჩრდილოეთით. იგი იკავებს 167 ჰექტარ ტერიტორიას და წარმოადგენს ქვეყნის ერთ-ერთ უდიდეს არქეოლოგიურ კომპლექსს. ტერიტორია შემოფარგლულია პატარ-პატარა სოფლებით, რომლებიც უფრო მიიწევენ კომპლექსის შიგნით და მას სერიოზულ საფრთხეს უქმნიან, მიუხედავად იმისა, რომ იგი პერუს მთავრობის მიერ დაცულადაა გამოცხადებული.
კახამარკილია წარმოადგენს „აგურის ქალაქს“ (ალიზის), რომელიც ლიმის კულტურის პერიოდში მნიშვნელოვანი სავაჭრო ცენტრი იყო. ასე გრძლედებოდა ჩვ.წ. მთელი პირველი ათასწლეულის მანძილზე, მაგრამ დროის დინებასთან ერთად, იცვლებოდა კლიმატი. ბუნებრივი კატასტროფების (მიწისძვრა) გახშირებამ აიძულა ადგილობრივი მოსახლეობა, მიეტოვებინა ქალაქი. ეს მოხდა ესპანელების შემოჭრამდე რამდენიმე ასეული წლით ადრე. იმის გამო, რომ კახამარკილია ძალზედ ნაყოფიერ ხეობასა და მნიშვნელოვან სავაჭრო გზებზე მდებარეობდა, სულ მალე იგი იქცა ლიმის კულტურის მთავარ სავაჭრო, კულტურულ და რელიგიურ ცენტრად.
კომპლექსში ფართოდაა წარმოდგენილი პირამიდა-ტაძრების ნანგრევები, ფართო ქუჩები, საცერემონიო მოედნები, სასაფლაოები, მარცვლეულის მიწისქვეშა სათავსოები და სხვა უამრავი ძეგლი.
რესურსები ინტერნეტში
კატეგორია:პერუს არქეოლოგიური ძეგლები
ოლხოვკა (ბიჟბულიაკის რაიონი)
ოლხოვკა  (Ольховка; Ольховка) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 151 ადამიანი. რაიონულ ცენტრ ბიჟბულიაკიდან დაშორებულია 34 კილომეტრით. უახლოესი რკინიგზის სადგურია პრიუტოვო, რომელიც დაშორებულია 74 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (58 %).
სქოლიო
კატეგორია:ბიჟბულიაკის რაიონის სოფლები
მითრიდატე VI
მითრიდატე VI, მირდატ ვარაზ-ბაქარის ძე — ქართლის მეფე V საუკუნის 10-იან წლებში – ლეონტი მროველის თანახმად, დედით რევიანი, მამით ბაქარიანი. აწარმოებდა ბრძოლებს ქვეყნის დამოუკიდებლობისათვის. მირდატი იყო „კაცი ქველი, მხედარი შემმართებელი“, „ლაღი და ამპარტავანი“. ებრძოდა ბიზანტიას კლარჯეთისათვის, ხოლო სპარსელებს ხარკიც კი შეუწყვიტა. შეეწირა თავისუფლებისათვის ბრძოლას. ირანის შაჰმა, იეზდიგერდ I-მა (399-421) ქართლში დიდძალი ჯარი გამოგზავნა. ბრძოლა მოხდა გარდაბანთან. ქართველები დამარცხდნენ. მირდატი დაატყვევეს. იგი ტყვეობაში გარდაიცვალა.
მირდატ მეფე ქართულმა ეკლესიამ წმინდანად შერაცხა. ხსენების დღეთ დადგენილია 8(21) ივლისი.
„მოქცევაჲ ქართლისაჲ“-ს მიხედვით – „წარიყვანა პიტიახშმან ვარაშ ბაღდადს და მუნ მოკუდა“.
ბუზმიჰრი – ქართლის მეფე იოანე რუფუსის „პეტრე იბერის ცხოვრების“ ცნობით. აქ იგი მოხსენიებულია პეტრე იბერის მამად (ივ. ჯავახიშვილი ამ ცნობას იზიარებს).
(მირდატის მეფობის დათარიღება: ვახუშტი ბატონიშვილი 408–410 წ. გ. მელიქიშვილი V ს. 10-20 წ. ვ. გოილაძე 398–399 წ.)
სქოლიო
კატეგორია:იბერიის მეფეები კატეგორია:ფარნავაზიანები კატეგორია:სიკვდილით დასჯილი მონარქები კატეგორია:ქართველი წმინდანები
ბოკას-დელ-ტორო
ბოკას-დელ-ტორო (Bocas del Toro) — პანამის ბოკას-დელ-ტოროს პროვინციის და ასევე ბოკას-დელ-ტოროს რაიონის დედაქალაქი. ეს არის ტურისტული ქალაქი, რომელიც მდებარეობს კუნძულ კოლონის სამხრეთ ნაწილში ბოკას-დელ-ტოროს არქიპელაგზე, კარიბის ზღვაში. 2008 წლის აღწერის მიხედვით ქალაქში ცხოვრობდა 12,996 ადამიანი.
ქალაქს ემსახურება ბოკას-დელ-ტორო კუნძულ კოლონის აეროპორტი, რომელიც ახორციელებს ყოველდღიურ ფრენებს ქალაქ პანამიდან და მეზობელი კოსტა-რიკის დედაქალაქ სან-ხოსედან.
სქოლიო
კატეგორია:პანამის ქალაქები
გერულფ I (ჰოლანდია)
ბიოგრაფია
გერულფი ფრიზი გრაფის დიტრიხის ვაჟი იყო და ისტორიული წყროებით დადასტურებულია, რომ მას მამულები ჰქონდა შუა ფრისლანდიაში და გრაფის ტიტულს ატარებდა. 839 წლის 8 ივლისს ლუი I-მა მას მამულები უბოძა ვესტრიხგაუში. სავარაუდოდ გერულფი კორვაის მონასტრის დამაარსებლებთან უნდა ყოფილიყო დანათესავებული. მას ცოლად უნდა ჰყოლოდა კორვაის აბატის ვალა ფონ კორბის ასული. სიცოცხლის ბოლო წლებში გერულფი ბერად იყო აღკვეცილი კორვაის მონასტერში.
რესურსები ინტერნეტში
კატეგორია:ფრიზები კატეგორია:ჰოლანდიის გრაფები
სერხიო-ოსმენია (ჩრდილოეთი ზამბოანგა)
სქოლიო
კატეგორია:ჩრდილოეთ ზამბოანგის მუნიციპალიტეტები
რევაზ გოცირიძე
რევაზ გოცირიძე (დ. 17 იანვარი 1981, თბილისი) — ქართველი ყოფილი ფეხბურთელი, რომელიც უკანასკნელად თამაშობდა საფეხბურთო კლუბ „საბურთალოში“.
რესურსები ინტერნეტში
კატეგორია:დაბადებული 17 იანვარი კატეგორია:დაბადებული 1981 კატეგორია:ქართველი ფეხბურთელები კატეგორია:თბილისის დინამოს ფეხბურთელები კატეგორია:ვიტ ჯორჯიას ფეხბურთელები კატეგორია:თსუ-ს ფეხბურთელები კატეგორია:რუსთავის მეტალურგის ფეხბურთელები კატეგორია:კრივბასის ფეხბურთელები კატეგორია:ამერის ფეხბურთელები კატეგორია:ბოლნისის სიონის ფეხბურთელები კატეგორია:ცხინვალის ფეხბურთელები კატეგორია:ფეთახ-თიკვის ჰაპოელის ფეხბურთელები კატეგორია:ქუთაისის ტორპედოს ფეხბურთელები კატეგორია:საჩხერის ჩიხურას ფეხბურთელები კატეგორია:საბურთალოს ფეხბურთელები კატეგორია:თბილისში დაბადებულები რ კატეგორია:საქართველოს ნაკრების ფეხბურთელები კატეგორია:ეროვნული ლიგის ფეხბურთელები
ყურბანზადე
ყურბანზადე (Qurbanzadə) — სოფელი აზერბაიჯანში, გორანბოის რაიონში. მოსახლეობის რაოდენობა  —  583 კაცი.
რესურსები ინტერნეტში
კატეგორია:გორანბოის რაიონის სოფლები
ილია ჯაიანი
ილია თომას ძე ჯაიანი (დ. 5 თებერვალი, 1854 – გ. 29 იანვარი, 1916) — სამხედრო პირი. მეფის რუსეთის არმიის გენერალ-მაიორი.
დაამთავრა ტფილისის იუნკერთა ქვეითი სასწავლებელი და ოფიცერთა სკოლა.
მსახურობდა მეგრულ მე-16 პოლკში; 1876 წლიდან პრაპორშიკი; 1877 წლიდან პოდპორუჩიკი; 1877-1878 წლებში რუსეთ-თურქეთის ომის მონაწილე; 1879 წლიდან პორუჩიკი; 1881 წლიდან შტაბს-კაპიტანი; 1884 წლიდან კაპიტანი; იყო ასეულის მეთაური, შემდგომ ბატალიონის მეთაური; 1890 წლიდან პოდპოლკოვნიკი; 1905 წლიდან — პოლკოვნიკი. 1905 წლიდან ბაშკადიკლარსკის სარეზერვო ბატალიონის მეთაური; 1905 წლიდან გორის 259-ე სარეზერვო პოლკის მეთაური; 1909 წლიდან სამურსკის 83-ე ქვეითი პოლკის მეთაური; 1912 წელს, ასაკის გამო გადადგა სამსახურიდან გენერალ-მაიორის წოდებით. მსოფლიო ომის დაწყების შემდეგ, 1915 წელს, იმავე ჩინით შეუდგა სამსახურს; 1916 წელს ჩაირიცხა კავკასიის სამხედრო ოკრუგის შტაბის რეზერვში.
პრედელტის ეროვნული პარკი
პრედელტის ეროვნული პარკი (Parque Nacional Predelta) — ეროვნული პარკი არგენტინაში, ენტრე-რიოსის პროვინციაში. მდებარეობს არგენტინის მესოპოტამიაში, ქალაქ დიამანტეს სიახლოვეს, მდინარე პარანას დელტის გაგრძელებასთან. ფართობი 24 58 კმ². შეიქმნა 1992 წელს, პარანას ზემო დელტისა და კუნძულების ეკორეგიონის დაცვის მიზნით.
რესურსები ინტერნეტში
კატეგორია:არგენტინის ეროვნული პარკები კატეგორია:ენტრე-რიოსის პროვინციის დაცული ტერიტორიები კატეგორია:1992 წელს დაარსებული დაცული ტერიტორიები კატეგორია:პარანა (მდინარე)
მითრიდატე VII
მითრიდატე VII, მირდატ არჩილი ძე — ქართლის მეფე V საუკუნის შუა წლებში. მეფე არჩილის ძე, მამა ვახტანგ გორგასლისა. ჯუანშერის ცნობით მირდატი მამის სიცოცხლეში დაქორწინდა. ცოლად შეირთო რანის (მტკვრის მარჯვენა სანაპიროს ისტ. ალბანეთი) ირანელი მოხელის ბარზაბოდის ასული საგდუხტი. ქორწინების შემდეგ მირდატმა მამისგან საუფლისწულოდ მიიღო ქ. სამშვილდე, მისი საერისთავო ქვეყნით. საგდუხტმა აქ სამშვილდის სიონი ააშენა. წყაროების მიხედვით ქართლში ისევ ირანელები ბატონობენ. მირდატი იყო ვახტანგ გორგასლის მამა.
სქოლიო
კატეგორია:იბერიის მეფეები კატეგორია:ფარნავაზიანები
Formica subpilosa
Formica subpilosa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ახალი ათონის მონასტერი
ახალი ათონის მონასტერი (სრული სახელი: წმინდა მოციქული სვიმონ კანანელის მონასტერი ახალ ათონზე) — მართლმადიდებლური ქრისტიანული მონასტერი დაარსებული 1875 წელს საბერძნეთის ათონის მთის წმინდა პანტელეიმონის ბერების მიერ. მდებარეობს ზღვის დონიდან 75 მეტრზე.
სამონასტრო კომპლექსის მშენებლობა დაიწყო 1884 წელს და 1896 წელს დასრულდა. კომპლექსის ასაგებად საჭირო გახდა მთის ნაწილის ჩამოჭრა და ათასობით ტონა მიწისა და მთის ქანების გატანა. საქმეს ართულებდა გეოგრაფიული მდებარეობაც. მიუხედავად ამისა, მშენებლობა 12 წელიწადში დასრულდა.
მონასტრის მშენებლობას მფარველობდა რუსეთის იმპერატორი ალექსანდრე III. მისი ნაჩუქარია ცენტრალური დასავლეთის კორპუსის სამრეკლოს მუსიკალური კურანტები.
რესურსები ინტერნეტში
კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:გუდაუთის მუნიციპალიტეტის ტაძრები კატეგორია:კულტურული მემკვიდრეობის ძეგლები აფხაზეთის ავტონომიურ რესპუბლიკაში
ვახტანგ გვარამია
ვახტანგ გვარამია (დ. 7 ნოემბერი, 1939, ფოთი) — ქართველი 	თანამდებობის პირი, იურისტი.
რესურსები ინტერნეტში
კატეგორია:დაბადებული 7 ნოემბერი კატეგორია:დაბადებული 1939 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები
სხალტბა (მცხეთის მუნიციპალიტეტი)
დემოგრაფია
XX საუკუნის დასაწყისში სოფელი დასახლებული იყო ოსებით. 2014 წლის აღწერის მონაცემებით სოფელში ცხოვრობს 2 ადამიანი.
სქოლიო
კატეგორია:მცხეთის მუნიციპალიტეტის სოფლები
თეა ახვლედიანი
თეა ახვლედიანი (დ. 10 იანვარი, 1975, თბილისი) — ქართველი დიპლომატი და პოლიტიკოსი. საქართველოს სახელმწიფო მინისტრი შერიგებისა და სამოქალაქო თანასწორობის საკითხებში 2020 წლიდან.
განათლება
1991-1996 წლებში სწავლობდა თბილისის სახელმწიფო უნივერსიტეტში, არის საერთაშორისო ეკონომიკური ურთიერთობების სპეციალისტი, მიღებული აქვს დიპლომი ეკონომიკის დარგში. 2006-2007 წლებში განათლება მიიღო სტრატეგიული კვლევების ევროპულ ცენტრში, ბელგიაში, არის საერთაშორისო პოლიტიკის მაგისტრი.
კარიერა
1997-1999 წლებში მუშაობდა საქართველოს საგარეო საქმეთა სამინისტროში, საერთაშორისო ეკონომიკური ურთიერთობების დეპარტამენტიში, ევროკავშირთან ურთიერთობის სამმართველოს სტაჟიორად. 1999-2000 წლებში იყო საქართველოს საგარეო საქმეთა სამინისტროს საერთაშორისო ეკონომიკური ურთიერთობების დეპარტამენტის ევროკავშირთან ურთიერთობის სამმართველოს ატაშე. 2000-2001 წლებში იყო საქართველოს საგარეო საქმეთა სამინისტროს ევროკავშირთან ურთიერთობის დეპარტამენტის მეორე მდივანი. 2002-2004 წლებში საქართველოს საგარეო საქმეთა სამინისტროს ევროკავშირთან ურთიერთობის დეპარტამენტის დირექტორის მოადგილე. 2004 წლის იანვარ-მარტში ასრულებდა ამავე დეპარტამენტის დირექტორის მოვალეობას. 2004 წელს მარტიდან-სექტემბრამდე იყო საქართველოს საგარეო საქმეთა სამინისტროს ევროკავშირთან ურთიერთობის დეპარტამენტის დირექტორი. 2004 წლის სექტემბერ-ოქტომბერში იყო საქართველოს საგარეო საქმეთა სამინისტროს ევროპულ საქმეთა და ევროინტეგრაციის დეპარტამენტის დირექტორის მოვალეობის შემსრულებელი. 2004-2008 წლებში საქართველოს საელჩო ბენილუქსის ქვეყნებში, ევროკავშირთან საქართველოს მისიის მრჩეველი. 2008 წლის მარტიდან ამავე წლის ნოემბრამდე — საქართველოს საგარეო საქმეთა სამინისტრო, ევროინტეგრაციის დეპარტამენტის დირექტორის მოადგილე. 2008-2014 წლებში იყო საქართველოს საგარეო საქმეთა სამინისტროს ევროინტეგრაციის დეპარტამენტის დირექტორი. 2014-2019 წლებში — საქართველოს საგანგებო და სრულუფლებიანი ელჩი ესტონეთში. 2019-2020 წლებში იყო საქართველოს სახელმწიფო მინისტრის მოადგილე შერიგებისა და სამოქალაქო თანასწორობის საკითხებში. 2020 წლის 6 აგვისტოდან არის საქართველოს სახელმწიფო მინისტრი შერიგებისა და სამოქალაქო თანასწორობის საკითხებში. 2011 წელს მიიღო საქართველოს ღირსების ორდენი.
პირადი ცხოვრება
ჰყავს 1 შვილი. ფლობს ქართულ, რუსულ, ინგლისურ და ფრანგულ ენებს.
რესურსები ინტერნეტში
კატეგორია:ქართველი პოლიტიკოსი ქალები კატეგორია:საქართველოს სახელმწიფო მინისტრები შერიგებისა და სამოქალაქო თანასწორობის საკითხებში კატეგორია:დაბადებული 10 იანვარი კატეგორია:დაბადებული 1975 კატეგორია:ქუთაისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი დიპლომატები კატეგორია:საქართველოს ღირსების ორდენის კავალრები კატეგორია:თბილისში დაბადებულები
აბანოს კარი
აბანოს კარი — ისტორიული ძველი თბილისის ერთ-ერთი კარი. გაჭრილი იყო ქალაქის გალავნის აღმოსავლეთ კედელში. მდებარეობდა აღმოსავლეთიდან თბილისისკენ მომავალი განჯის გზის ერთ-ერთი განშტოების დასასრულს და მიმართული იყო აბანოების უბნისაკენ (დაახლ. ახლანდელი გრიშაშვილის ქუჩის ღერძზე). აქედან მგზავრი დღევანდელი სამღებროს ქუჩის გასწვრივად მიმავალი გზით ციხის (თათრის, ახლანდ. გორგასლის მოედანი) მოედანზე ხვდებოდა. ასრულებდა საბაჟო პუნქტის ფუნქციასაც.
ლიტერატურა
კატეგორია:თბილისის ისტორია
ოლგინი
ოლგინი (Holguín) — ქალაქი და მუნიციპალიტეტი კუბაში, ოლგინის პროვინციის დედაქალაქი. მდებარეობს ჰავანიდან 500 კმ-ით აღმოსავლეთით. მოიცავს ტურისტულ არეალებს, მათ შორის პლაჟის კურორტებს.
ეკონომიკა
ქალაქში ფუნქციონირებს კუბურ-კანადური ლუდსახარში. ოლგინს ემსახურება ფრანკ პაისის საერთაშორისო აეროპორტი. განვითარებულია მექანიკური ინჟინერია, სამშენებლო მასალების წარმოება, კვების მრეწველობა. მუნიციპალური ეკონომიკის მნიშვნელოვანი დარგია ტურიზმი.
დემოგრაფია
2004 წელს, მუნიციპალიტეტის მოსახლეობა 326 740 ადამიანს შეადგენდა. 666 კმ² ფართობზე მოსახლეობის სიმჭიდროვე იყო 490,6 ადამიანი კმ²-ზე.
სქოლიო
კატეგორია:კუბის ქალაქები
კუზოვო (ბაშკირეთი)
კუზოვო (Ҡуҙы; Кузово) — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 444 ადამიანი. რაიონულ ცენტრ ბირსკიდან დაშორებულია 30 კილომეტრით. უახლოესი რკინიგზის სადგურია უფა, რომელიც დაშორებულია 105 კმ-ით.
სქოლიო
კატეგორია:ბირსკის რაიონის სოფლები
ედუინ ჰაუარდ არმსტრონგი
ედუინ ჰაუარდ არმსტრონგი (Edwin Howard Armstrong; დ. 18 დეკემბერი, 1890, ნიუ-იორკი — გ. 1 თებერვალი, 1954, ნიუ-იორკი) — ამერიკელი ფიზიკოსი, რადიოინჟინერი და გამომგონებელი. FM რადიოს გამომგონებელი, 1936 წლიდან იყო კოლუმბიის უნივერსიტეტის პროფესორი. 1913 წელს შექმნა რეგენაციული რადიომიმღების სქემა, რომელიც გამოირჩევა დიდი მგრძნობიარობითა და ამორჩევითობი, აგრეთვე სუპერჰეტეროდინული (1918) და სუპერრეგენერაციული მიმღები (1921). დაასაბუთა სიხშირული მოდულაციის უპირატესობა რადიოდაბრკოლებასთან ბრძოლაში.
სქოლიო
კატეგორია:ამერიკელი ფიზიკოსები
ბრიუგენი
ნავმისადგომი ბრიუგენი (ნორვ.Bryggen) - ასევე ცნობილია, როგორც Tyskebryggen) სავაჭრო ნაგებობათა კომპლექსი, განლაგებულია ფიორდის აღმოსავლეთ ნაპირზე, ბერგენთან ახლოს, ნორვეგიაში. 1979 წელს ბრიუგენის ნავმისადგომი იუნესკოს მსოფლიო მემკვიდრების ნუსხაში შეიტანეს. ბრიუგენის სახელი ფლამანდიური ბრიუგედან მომდინარეობს.
ქალაქი ბერგენი 1070 წელს დაარსდა. 1360 წელს ბერგენში ჰანზის კავშირის წარმომადგენლობა (კანტორა) შეიქმნა. მას მერე ქალაქი მსხვილ სავაჭრო ცენტრად ჩამოყალიბდა. ადმინისტრაციულ შენობებში კლერკები იყვნენ მოთავსებულნი ევროპის სხვადასხვა ქვეყნიდან, განსაკუთრებით კი გერმანიიდან. საწყობებში აუარებელი საქონელი ეწყო, ძირითადად, თევზეული ჩრდილოეთ ნორვეგიიდან და ხორბლეული სამხრეთ ევროპიდან.
ბერგენი თავისი არსებობის მანძილზე არაერთხელ გამხდარა ხანძრის მსხვერპლი, რადგან ქალაქში ტრადიციულად სახლების უმეტესობა ხის მასალით იყო აშენებული. ხისგან იყო დამზადებული ნავმისადგომიც. დღეისათვის, შენობათა უმეტესობა 1702 წლამდეა აშენებული. ბერგენის დანარჩენი ნაწილი შედარებით "ახალგაზრდაა", მაგრამ იქვეა მე-15 საუკუნით დათარიღებული ქვის სარდაფებიც.
ნავმისადგომის ნაწილი 1955 წლის ხანძარს ემსხვერპლა. მოგვიანებით მის ადგილას ბრიუგენის მუზეუმი ააშენეს, რომელიც არქეოლოგიური ძეგლებისგან და ძველისძველი ხის სახლებისაგნ შედგება. სწორედ ეს ექვსი სახლია ქვემოთ, პანორამულ გამოსახულებაზე.
დღესდღეობით ბრიუგენის ნავმისადგომში უამრავი ტურისტული და სუვენირების მაღაზიაა გახსნილი. გარდა ამისა რესტორნები, კაფეები და მუზეუმებია ამ ტერიტორიაზე თავმოყრილი. 1955 წლის ხანძარს გადარჩენილი 58 შენობიდან უმეტესობა დღეს მხატვართა სახელოსნოებად არის ქცეული.
იხილეთ აგრეთვე
კატეგორია:მსოფლიო მემკვიდრეობა ანბანის მიხედვით კატეგორია:მსოფლიო მემკვიდრეობის ძეგლები ნორვეგიაში კატეგორია:ჰანზის კავშირი
ჭაშა
ჭაშა — ნასოფლარი საქართველოში, მცხეთა-მთიანეთის მხარის დუშეთის მუნიციპალიტეტში (მჭადიჯვრის თემი), მდინარე ქსნის მარცხენა მხარეს. მდებარეობს ზღვის დონიდან 980 მ, დუშეთიდან 30 კმ.
დემოგრაფია
2014 წლის აღწერის მონაცემებით სოფელში არავინ ცხოვრობს.
სქოლიო
კატეგორია:მჭადიჯვრის თემის ნასოფლარები
პერუს ქრისტიანული სახალხო პარტია
პერუს ქრისტიანული სახალხო პარტია (Partido Popular Cristiano) – პერუს ცენტრისტული და ქრისტიან-დემოკრატიული პოლიტიკური პარტია. დაარსდა 1966 წელს  ლუის ბედოია რეიესის მიერ. იგი არის აქტივობით მესამე პოლიტიკური ძალა ქვეყანაში აპრისტებისა და პერუს სახალხო მოძრაობის შემდეგ. 2006 წლის საპრეზიდენტო არჩევნებში პარტიის კანდიდატი იყო ქალბატონი ლურდეს ფლორესი, რომელიც სულ ნახევარი პროცენტით ჩამორჩა მეორე ტურში გასულ მომავალ პრეზიდენტს ალან გარსიას (პირველ ადგილზე გავიდა ოლიანტა უმალა, თუმცა მეორე ტური ალან გარსიამ მოიგო).
რესურსები ინტერნეტში
კატეგორია:პერუს პოლიტიკური პარტიები
სარდინიის სამეფო
250px|მინიატიურა|სარდინიის სამეფო იტალიის რუკაზე სარდინიის სამეფო — სახელმწიფო იტალიაში 1720-1861 წლებში. შეიქმნა სავოიის საჰერცოგოსთან კ. სარდინიის შეერთებით. ბირთვი პიემონტი. დე-იურე დედაქალაქი კალიარი, დე-ფაქტო – ტურინი.
1792 წელს ფრანგებმა დაიკავეს და საფრანგეთს შეუერთეს ნიცა და სავოია, 1798 წელს –  პიემონტი. ნაპოლეონის იმპერიის დაცემის შემდეგ ვენის კონგრესმა (1814-1815 წწ.) სარდინიის სამეფო ძველ საზღვრებში აღადგინა, მასვე გადაეცა ლიგურია (გენუით). მონარქიის რეაქციულმა პოლიტიკამ გამოიწვია პიემონტის რევოლუცია 1821 წელს.
ჯუზეპე მაძინის მომხრეთა ცდა მოეწყოთ 1834 წლის აჯანყება მარცხით დამთავრდა. XIX საუკუნის 40-იან წლებში პიემონტში მომხდარი სამრეწველო გადატრიალების შედეგად სარდინიის სამეფო იტალიის ერთ-ერთ ყველაზე განვითარებულ და ძლიერ სახელმწიფოდ იქცა. 1848 წლის რევოლუციამ მეფე კარლო ალბერტო აიძულა გამოეცა კონსტიტუცია და სათავეში ჩასდგომოდა ეროვნულ-განმათავისუფლებელ მოძრაობას ავსტრიის ჰაბსბურგთა წინააღმდეგ. მაგრამ ავსტრია-იტალიის ომში (1848-1849 წწ.) იტალიის არმია დამარცხდა. კარლო ალბერტო გადადგა. მისი შვილი ვიტორიო ემანუელე II კამილიო კავურის მთავრობასთან ერთად დინასტიური ომებისა და დიპლომატიურ გარიგებათა მეოხებით სარდინიის სამეფოს ტერიტორიის გაფართოებას ცდილობდა. 1855 წელს სარდინიის სამეფო ჩაება ყირიმის ომში (1853-1856 წწ.) საფრანგეთისა და დიდი ბრიტანეთის მხარეზე. შემდეგ საფრანგეთთან ერთად კვლავ იბრძოდა ავსტრიის წინააღმდეგ. 1859 წლის ციურიხის ხელშეკრულებებით სარდინიის სამეფომ შეიერთა ლომბარდია, 1860 წლის ტურინის ხელშეკრულებით კი საფრანგეთს გადასცა ნიცა და სავოია. იტალიის რევოლუციის შედეგად (1859-1860 წწ.) სარდინიის სამეფოს შეუერთდა იტალიის თითქმის ყველა სახელმწიფო და ოლქი. 1861 წლის 17 მარტს სარდინიის სამეფომ მიიღო ოფიციალური სახელწოდება  –  იტალიის სამეფო.
ლიტერატურა
კატეგორია:სარდინიის სამეფო
დიტრიხ III (ჰოლანდია)
thumb|right|160px|დიტრიხ III დიტრიხ III (გერმ. Dietrich III. von Holland, ნიდ. Dirk III. van Holland) მეტსახელად ჰიეროსელიმიტა (Hieroselymita) (* დაახ. 981; † 27 მაისი 1039) - იყო ჰოლანდიის გრაფი 993-1039 წლებში.
ბიოგრაფია
1101 წლამდე ჰოლანდიის საგრაფოს ოფიციალურად "დასავლეთ ფრისლანდია" ეწოდებოდა. აქედან გამომდინარე დიტრიხის ტიტული იყო "გრაფი ფრისლანდიაში" (გერმ. Graf in Friesland). დიტრიხ III გეროლფინგების დიანსტიიდან იყო და თავისი მმართველობის პირველ წლებში ქვეყანას რეგენტი - დიტრიხის დედა (იმპერატორ ჰაინრიხ II-ის და) მართავდა. მისი მეტსახელი "ჰიეროსალიმიტა" იერუსალიმში ნამყოფს" ნიშნავს და აქედან გამომდინარე მეცნიერები ვარაუდობენ რომ იგი სალოცავად უნდა ყოფილიყო წმინდა მიწაზე.
რესურსები ინტერნეტში
კატეგორია:ჰოლანდიის გრაფები კატეგორია:გარდაცვლილი 1039
ნოდარ მაჭავარიანი
ნოდარ მაჭავარიანი (დ. 14 იანვარი 1987, თბილისი) — ქართველი ფეხბურთელი, პოზიციით ცენტრალური მცველი. მთელი კარიერა გაატარა უმაღლესი ლიგის კლუბებში, დაასრულა 2013 წლის ივლისში, 25 წლის ასაკში.
სქოლიო
კატეგორია:დაბადებული 1987 კატეგორია:ქართველი ფეხბურთელები კატეგორია:თბილისის ლოკომოტივის ფეხბურთელები კატეგორია:ბორჯომის ფეხბურთელები კატეგორია:სკ თბილისის ფეხბურთელები კატეგორია:რუსთავის მეტალურგის ფეხბურთელები კატეგორია:ზუგდიდის ფეხბურთელები კატეგორია:ქუთაისის ტორპედოს ფეხბურთელები კატეგორია:თბილისის დინამოს ფეხბურთელები კატეგორია:გორის დილას ფეხბურთელები კატეგორია:ცხინვალის ფეხბურთელები კატეგორია:ბოლნისის სიონის ფეხბურთელები კატეგორია:დაბადებული 14 იანვარი
კონდორი (მრავალმნიშვნელოვანი)
ტერმინით კონდორი შეიძლება აღნიშნული იყოს:
ჰაინრიხ IV (სრი)
thumb|200px|ჰაინრიხ IV ჰაინრიხ IV (დ. 11 ნოემბერი, 1050 — გ. 17 აგვისტო, 1106, ლიუტიხი, ლიეჟი) — გერმანიის მეფე 1056-იდან, იმპერატორი 1084-იდან. ჰაინრიხ III-ის ძე. მძიმე ბრძოლები გადაიტანა თავის სრულწლოვანებამდე (1065) უზომოდ განდიდებული მთავრების ასალაგმავად. საქსონიაში სამეფო ხელისუფლების აღდგენას მოჰყვა საქსონიის აჯანყება 1073–1075, რომელიც გაჭირვებით ჩაახშო. ჰაინრიხ IV გერმანიასა და ჩრდილოეთ იტალიაში საეკლესიო ინვესტიტურის უფლებისათვის ებრძოდა პაპ გრიგოლ VII-ს. 1076 პაპმა იგი ეკლესიიდან განკვეთა და ტახტიდან გადაყენებულად გამოაცხადა. ჰაინრიხ IV იძულებული გახდა შენდობისათვის პაპს კანოსაში ხლებოდა (1077 წლის იანვარი), ხოლო შემდეგ ანგარიში გაუსწორა თავის მტრებს გერმანიაში. 1080 პაპმა კვლავ შეაჩვენა იგი. საპასუხოდ ჰაინრიხ IV-მ გაილაშქრა პაპის წინააღმდეგ (1081), დაიპყრო რომი (1084) და ანტიპაპის კლემენტ III-ის ხელით მიიღო საიმპერატორო გვირგვინკურთხევა, მაგრამ გრიგოლ VII-ის მოკავშირე სამხრეთ იტალიელმა ნორმანებმა იგი რომიდან გააძევეს. მარცხიანი გამოდგა ჰაინრიხ IV-ის მესამე ლაშქრობაც იტალიაში (1090-1097). სიცოცხლის ბოლო წლები ჰაინრიხ IV-მ შინააშლილობასთან ომში გაატარა.
დაკრძალულია შპაიერის კათედრალში, შპაიერი, გერმანია.
მეუღლეები
∞ 1) ივლისი 1066, ტრიბური.
∞ 2) ივნისი 1089, კელნი.
რესურსები ინტერნეტში
კატეგორია:საღვთო რომის იმპერატორები კატეგორია:ბავარიის ჰერცოგები კატეგორია:დაბადებული 11 ნოემბერი კატეგორია:დაბადებული 1050 კატეგორია:გარდაცვლილი 17 აგვისტო კატეგორია:გარდაცვლილი 1106 კატეგორია:ტახტიდან გადამდგარი მონარქები
ქვეში (გორის მუნიციპალიტეტი)
ქვეში — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ახალუბნის თემი). მდებარეობს შიდა ქართლის ვაკეზე. ზღვის დონიდან 750 მეტრი, გორიდან 20 კილომეტრი.
2020 წელს გაიხსნა ქვეშის განახლებული საჯარო სკოლა.
დემოგრაფია
2014 წლის აღწერის მონაცემებით, სოფელში ცხოვრობს 950 ადამიანი.
სქოლიო
კატეგორია:გორის მუნიციპალიტეტის სოფლები
ქუშჩულარი (გორანბოი)
ქუშჩულარი (Quşçular) — სოფელი აზერბაიჯანში, გორანბოის რაიონში. მოსახლეობის რაოდენობა  —  	 749  კაცი.
Formica subpolita
Formica subpolita — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
კალიფსო
thumb|300px|"კალიფსო და ოდისევსი", [[არნოლდ ბოკლინი, 1883.]] კალიფსო (ბერძნ. Καλυψώ) — ძველბერძნული მითოლოგიური ფერია, მცხოვრები უკიდურეს დასავლეთში კუნძულ ოგიგიაზე, სადაც ხომალდის ნაფოტზე გადარჩენილი ოდისევსი მოხვდა. ატლანტოსის ქალიშვილი. მრავალი მითის მიხედვით კალიფსო კირკეს დაა.
ითაკაში მიმავალი ოდისევსი მოხვდა კუნძულ ოგიგიაზე თავის თანამგზავრებთან ერთად. შვიდი წლის განმავლობაში ჰყავდა კალიფსოს ოდისევსი გამოქვაბულში. მეშვიდე წელს მას ჰერმესმა ღმერთების ბრძანება გადასცა ოდისევსის გაშვების შესახებ და კალიფსოც იძულებული შეიქმნა დამორჩილებოდა ღმერთების სურვილს.
კატეგორია:ბერძნული მითოლოგია კატეგორია:ოდისეის გმირები
ემპოლი
ემპოლი (Empoli) — ქალაქი და მუნიციპალიტეტი ტოსკანაში, იტალია, დაახლოებით 2კმ ფლორენციის სამხრეთით, მდინარე არნოს სამხრეთ სანაპიროზე. ძველი რომის დროიდან მიწა გამოყენებადი იყო აგროკულტურაში. ემპოლიზე გადიოდა მთავარი რკინიგზა ფლორენციიდან პიზისკენ, აქვე იყო განშტოების ადგილი, საიდანაც გზა მიდიოდა სიენაში. ემპოლის აქვს აგრარული კულტურის უცვლელი ტრადიცია.სახელწოდება მიანიჭა ადგილზე მოყვანილი არტიშოკის ნაირსახეობას.
საბა I (სერბეთის პატრიარქი)
ბიოგრაფია
სერბეთის თვითმპყრობელის, სტეფანე ნემანის და ბერძენი იმპერატორის ასულის, ანას მესამე ვაჟი. დაბადების ზუსტი თარიღი უცნობია. დაიბადა თანამედროვე პოდგორიცის მახლობლად. ახალგაზრდობაში გაემგზავრა ათნონის მთაზე და იქ ბერად აღიკვეცა 1186 წელს, იქვე მიიღო სასულიერო სახელი საბა. თავდაპირველად ცხოვრობდა პანტელეიმონის რუსულ მონასტერში, ხოლო მოგვიანებით გადავიდა ბერძნულ ვატოპედის მონასტერში.
მალე საბას მშობლებიც სასულიერო გზას დაადგნენ: მამამ სიმეონი დაირქვა, დედამ კი – ანასტასია. თავიდან მამა-შვილი ვატოპედის სავანეში მოღვაწეობდა, შემდეგ კი, მათ განაახლეს და თავის სამშობლოს დაუმტკიცეს ხილანდარის მონასტერი. სვიმეონი მალე მიიცვალა. გადმოცემის თანახმად ერთხელ იგი შვილს ძილში გამოეცხადა და უწინასწარმეტყველა, რომ მღვდელმთავრის ხარისხში მყოფი გაანათლებდა თავის ქვეყანას.
ხილანდარის სავანეში საბა ჯერ დიაკვნად აკურთხეს, შემდეგ კი – მღდვლად. თესალონიკში არქიმანდრიტად დაასხეს ხელი, 1219 წელს კი, ღვთისმშობლის მიძინების დღესასწაულზე, პატრიარქმა გერმანემ სერბეთის პირველ მთავარეპისკოპოსად აკურთხა. საბას ძალისხმევით საბერძნეთის იმპერატორმა სერბეთის ეკლესიას მთავარეპისკოპოსის არჩევის უფლება მიანიჭა, რასაც უდიდესი მნიშვნელობა ჰქონდა აღმოსავლეთსა და დასავლეთს შორის მაშინდელი გაცხარებული ომების დროს.
უნგრეთის მეფე ვლადისლავმა სერბეთს ომი გამოუცხადა. მასთან მოლაპარაკება მიანდეს წმინდა საბას, რომელმაც არა მარტო სასურველი მშვიდობა მოუპოვა თავის ერს, არამედ უნგრელი მონარქი მართლმადიდებლობაზეც კი მოაქცია. მთავარეპისკოპოსი, რომელმაც სათავე დაუდო სერბეთს ავტოკეფალური ეკლესიის არსებობას, იღვწოდა სერბეთის სახელმწიფოებრიობის განმტკიცებისთვისაც. ქვეყნის დამოუკიდებლობა რომ განემტკიცებინა, მან მეფედ აკურთხა თავისი ძმა – სტეფანე, მისი მიცვალების შემდეგ კი - რადოსლავი, სტეფანეს ძე. ამის შემდეგ საბამ მოილოცა იერუსალიმის სიწმინდეები. სამშობლოში დაბრუნებულმა კი უკვე ვლადისლავს დაასხა ხელი მეფედ და სერბეთის ტახტის განსამტკიცებლად ბულგარეთის მთავრის, ასანის ასულზე დააქორწინა იგი. მღდელმთავარმა მოიარა მთელი სერბეთი, მონასტრების წეს-განგებანი ათონისა და პალესტინის სავანეთა ტიპიკონების მიხედვით შეასწორა, მრავალი ტაძარი ააგო და აკურთხა. ამის შემდეგ კი მღვდელმონაზონ არსენს დაასხა ხელი ეპისკოპოსად და დატოვა მშობლიური ქვეყანა, რადგან სურდა, მყუდროებაში გაეტარებინა დარჩენილი ცხოვრება. მან იმოგზაურა პალესტინაში, სირიასა და სპარსეთში, ბაბილონში, ეგვიპტესა და ანატოლიაში, მოილოცა წმინდა ადგილები, მოინახულა იქ მოსაგრე მამები, თან წმიდანთა უხრწნელ ნაწილებსაც აგროვებდა.
სერბეთის ეკლესიის პირველი მთავარეპისკოპოსი ბულგარეთში, ტირნოვოში, თავისი ნათესავის, ასანის სასახლეში გარდაიცვალა 1236 წელს. მალე საბას სერბეთში გადაასვენეს.
მის სახელთანაა დაკავშირებული იერუსალიმის წესდების შემოღება სლავურ სავანეში; ათონის ხილანდარის მონასტერი დღემდე მისი დადგენილი ტიპიკონით ცხოვრობს; მეტად გავრცელდა სჯულისკანონის საბასეული რედაქცია ალექსი არისტანის განმარტებებით. საბასეული რედაქცია უდევს საფუძვლად ბეჭდურ სჯულის კანონსაც, რომელიც 1653 წელს გამოიცა და რომლითაც დღესაც ხელმძღვანელობს რუსეთის მართლმადიდებელი ეკლესია.
კენგერ-მენეუზი (ბაშკირეთი)
კენგერ-მენეუზი (Ҡыңғыр-Мәнәүез; Кенгер-Менеуз) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 1323 ადამიანი. რაიონულ ცენტრ ბიჟბულიაკიდან დაშორებულია 10 კილომეტრით. უახლოესი რკინიგზის სადგურია პრიუტოვო, რომელიც დაშორებულია 50 კმ-ით.
2002 წლის აღწერის მიხედვით მოსახლეობის უმრავლესობას თათრები შეადგენენ (89 %).
სქოლიო
კატეგორია:ბიჟბულიაკის რაიონის სოფლები
მიქელი (IX ს.)
მიქელი — IX საუკუნის ქართველი მოღვაწე, მეუდაბნოე. წარმოშობით შავთელი, სოფ. ნორგიალიდან. მონაზვნად აღიკვეცა მიძნაძორში. მისი მეგობრის გრიგოლ ხანძთელის რჩევით გახდა  ბერთის  პარეხთა მკვიდრი. ამის გამო ზოგიერთი მკვლევარი მას მიქელ პარეხელთან აიგივებს.
ნოვომიხაილოვკა (კუიურგაზის რაიონი)
2010 წლის მონაცემებით სოფელში ცხოვრობს 2 ადამიანი. რაიონულ ცენტრ ერმოლაევოდან დაშორებულია 12 კილომეტრით. უახლოესი რკინიგზის სადგურია ერმოლაევო, რომელიც დაშორებულია 12 კმ-ით.
2002 წლის აღწერის მიხედვით მოსახლეობის უმრავლესობას შეადგენენ ჩუვაშები (100%).
სქოლიო
კატეგორია:კუიურგაზის რაიონის სოფლები
აფხაზეთის სეპარატისტული პოლიტიკური პარტიები
აფხაზეთის რესპუბლიკის პოლიტიკური პარტიები — სეპარატისტული აფხაზეთის რესპუბლიკის მთავრობის იუსტიციის სამინისტროში ჩართული 13 პოლიტიკური პარტია და მოძრაობა  :
სქოლიო
კატეგორია:აფხაზეთის სეპარატისტული პოლიტიკური პარტიები
საქართველოს კომპოზიტორთა კავშირი
საქართველოს კომპოზიტორთა კავშირი — კომპოზიტორებისა და მუსიკათმცოდნეების ნებაყოფლობითი საზოგადოებრივ-შემოქმედებითი გაერთიანება, ჩამოყალიბდა თბილისში 1932 წელს. პირველი თავმჯდომარე იყო დიმიტრი არაყიშვილი, 1984 წლიდან ... წლამდე — სულხან ცინცაძე. 2011 წლიდან კავშირის თავმჯდომარე იყო კახა ცაბაძე. 2017 წელს კავშირის ხელმძღვანელად აირჩიეს კომპოზიტორი გოგა შავერზაშვილი. საქართველოს კომპოზიტორთა კავშირში გაერთიანებულია ... მუსიკოსი.
სქოლიო
კატეგორია:საქართველოს მუსიკა კატეგორია:საქართველოს ორგანიზაციები
მიქაელი (IX ს.)
მიქაელი, IX საუკუნის ქართველი კალიგრაფი. მოღვაწეობდა შატბერდის მონასტერში. მიქაელმა 897 წელს მონასტრის წინამძღვრის სოფრონ შატბერდელის შეკვეთით გადაწერა ე. წ. ადიშის ოთხთავი (ინახება სვანეთის ისტორიულ-ეთნოგრაფიულ მუზეუმში, მესტია). ნაწერია ეტრატზე, მრგლოვანით, 2 სვეტად. პირველ ფურცელზე გამოსახულია ჯვარი, კუთხეებში - მახარებლები წელზევით; მეორე ფურცლის წინდა გვერდზე - მარკოზ მახარებელი, რომელიც ზის და წერს, უკანაზე - ფეხზე მდგომი ლუკა და იოანე მახარებლები. შემდეგ გვერდებზე 5 კამარაა. ეს გამოსახულებები ადრინდელი ტიპისაა, როდესაც ჯერ კიდევ არ იყო შემუშავებული კანონიკური რედაქცია. ლამაზად ნაწერი, სამკაულებს მოკლებული ტექსტი მოწმობს, რომ მიქაელი თავისი საქმის დიდი ოსტატი იყო.
ლიტერატურა
კატეგორია:ქართველი კალიგრაფები
სიაიანი (ჩრდილოეთი ზამბოანგა)
სიაიანი (ოფიციალურად სიაიანის მუნიციპალიტეტი; Lungsod sa Siayan; Bayan ng Siayan) ― მეორე კლასის მუნიციპალიტეტი ჩრდილოეთ ზამბოანგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 36 236 ადამიანს შეადგენს. მოიცავს 22 ბარანგაის.
სქოლიო
კატეგორია:ჩრდილოეთ ზამბოანგის მუნიციპალიტეტები
კარახია
ამ ადამიანის ფორმის ქანდაკებების სიმაღლე 2,50 სანტიმეტრია. გამოკვეთილია ქვისგან, ხოლო ნიკაპები ხის მასალისგანაა დამზადებული. მათი შესწავლა დღემდე გრძელდება.
რესურსები ინტერნეტში
კატეგორია:პერუს არქეოლოგიური ძეგლები
ხოტევის ციხე
მინი|მარჯვნივ|250პქ|ხოტევის ციხე ხოტევის ციხე – ციხესიმაგრე ამბროლაურის მუნიციპალიტეტის სოფელ ხოტევში, სავარაუდოდ აგებული უნდა იყოს XVII საუკუნის უკანასკნელ მეოთხედში. ციხე ამჟამად ნაწილობრივ დანგრეულია. შემორჩენილ ნაწილს აქვს სათოფურები.
სახელწოდება
ხოტევის სახელწოდების შესახებ ლეგენდა მოგვითხრობს: თითქოს იმერეთის ერთ მეფეს გადმოუსახლებია აქ თავადი წულუკიძეები, რომელთაც ციხე აუშენებიათ, როდესაც ციხის მშენებლობა დაუმთავრებიათ, სწორედ იმ დროს გზად გაუვლია მეფეს: იგი ციხეში შესულა და თავადებისათვის უკითხავს: „ხო ტევიხართ ამ ციხეშიო?“ ამის შემდეგ დაურქმევიათ თავადებს ამ ციხისათვის ხოტევის ციხე, შემდეგ ეს სახელი მთელს სოფელზე გავრცელებულა.
ისტორია
ციხეს გარს ერტყა გალავანი და ორსართულიანი იყო. ხოტევის ციხე ძალზედ მტკიცე და ძნელად ასაღები ყოფილა. ხოტევის ციხეს ვახუშტი ბაგრატიონი იხსენიებს სოფელ ხოტევის აღწერისას:
მას მოიხსენიებს ასევე გერმანელი მეცნიერი, მოგზაური იოჰან გიულდენშტედტი. მისი სიტყვით ხოტევის ციხე მეფემ გადასცა თავად წულუკიძეს, მაგრამ რომელმა მეფემ და როდის, ამის შესახებ მეცნიერი არაფერს გვეუბნება. მისივე ცნობით ციხის ქვემოთ არის გაუვალი ტბა.
ლიტერატურა
კატეგორია:ამბროლაურის მუნიციპალიტეტის ციხესიმაგრეები კატეგორია:რაჭა-ლეჩხუმისა და ქვემო სვანეთის მხარის ხუროთმოძღვრების ძეგლები
ანრი I (კვიპროსი)
ანრი იერუსალიმის სამეფოს რეგენტი იყო 1246-1253 წლებში კონრად ფონ ჰოენშტაუფენის მეფობის დროს. ანრი სამჯერ იყო დაქორწინებული. მესამე მეუღლე იყო პლეზანსია ანტიოქიელი, ანტიოქიის თავადის ბოემონდ V-ის ასული, რომელთანაც შეეძინა მემკვიდრე ჰუგო II.
რესურსები ინტერნეტში
კატეგორია:კვიპროსის მეფეები კატეგორია:დაბადებული 3 მაისი კატეგორია:დაბადებული 1217 კატეგორია:გარდაცვლილი 18 იანვარი კატეგორია:გარდაცვლილი 1253
ენგელბერტ დოლფუსი
ენგელბერტ დოლფუსი (Engelbert Dollfuß; დ. 4 ოქტომბერი, 1892 — გ. 25 ივლისი, 1934) — ავსტრიელი პოლიტიკური მოღვაწე, ქრისტიან-სოციალური პარტიის ლიდერი. ავსტრიის კანცლერი 1932-1934 წლებში. მოკლულია პუტჩისტების მიერ.
ადრეული ცხოვრება
ენგელბერტ დოლფუსი დაიბადა 1892 წელს ქალაქ ტექსინგში ქვემო ავსტრიაში ღრმად რელიგიური დედის იოსეფა დოლფუსის ოჯახში (მისი მამის ვინაობა დღემდე უცნობია), დოლფუსს მიღებული ჰქონდა რომაულ კათოლიკური სასულიერო განათლება სასულიერო სემინარიაში მანამდე კი მან დაამათავრა ვენის უნივერსიტეტი.
დოლფუსს ყოველთვის პრობლემები ჰქონდა სიმაღლესთან დაკავშირებით (150 სმ), პირველი მსოფლიო ომის პერიოდში მას პრობლემები შეექმნა ავსტრო-უნგრეთის არმიაში ჩარიცხვის დროს, თუმცა საბოლოოდ ის მაინც მიიღეს არმიაში და გაგზავნეს სამხრეთ ფრონტზე.
1918 წელს ის ტყვედ ჩაიგდეს იტალიელებმა, თუმცა მანამდე მან მრავალი გმირობით გამოიჩინა თავი, რისთვისაც სხვადასხვა ხარისხის ჯილდოებიც დაიმსახურა. ომის შემდგომ ის მუშაობდა აგროკულტურის სამინისტროში ფერმერთა ასოციაციის მდივნად. 1930 წელს ის შევიდა კონსერვატიულ-ქრისტიანულ- სოციალურ პარტიაში, 1931 წელს კი გახდა ავსტრიის რკინიგზათა გენერალური დირექტორი
ავსტრიის კანცლერი
1932 წლის 20 მაისს დოლფუსი გახდა კოალიციური მთავრობის ფედერალური კანცლერი და მიზნად დაისახა დიდი დეპრესიისაგან ავსტრიის დახსნა.
პოსტ ვერსალის ავსტრიის ეკონომიკა იყო დემორალიზებული. ავსტრო-უნგრეთის ინდუსტრიის დიდი ნაწილი დარჩა იუგოსლავიის და ჩეხოსლოვაკიის ტერიტორიებზე ვერსალის ზავის შედეგად.
დოლფუსი როგორც ავსტრიის დიქტატორი
1933 წლის მარტში ავსტრიაში გავარდა სკანდალი საარჩევნო კანონის უსამართლობასთან დაკავშირებით, რასაც მოჰყვა ნაციონალური საბჭოს პრეზიდენტის და ქვეყნის ორი ვიცე პრეზიდენტის გადადგომა. პარლამენტის სესიები გადაიქცნენ უბრალო ფორმალურობებად, რაზეც შიგადაშიგ დოლფუსი თავის განცხადებებში აღნიშნავდა. დოლფუსმა დააკმაყოფილა სამივე პრეზიდენტის თხოვნა გადადგომის შესახებ, როდესაც სხვადასხვა ფორმალობების შემდეგ პარლამენტმა დააპირა შეკრება, მან გააკეთა ოფიციალური განცხადება პარლამენტის უუნარობის შესახებ და პოლიციის ძალით გადაკეტა პარლამენტის შესასვლელი, რითაც ეფექტურად მოსპო დემოკრატია ავსტრიაში. ამ მომენტიდან ის მართავდა ქვეყანას როგორც დიქტატორი სპეციალური დეკრეტით აბსოლუტური ძალაუფლების შესახებ.
მისი ასეთი ქმედების პირველი მიზეზი შეიძლება ყოფილიყო ადოლფ ჰიტლერის კანცლერად გახდომა და ნაცისტების გამარჯვება გერმანიაში 1933 წელს, რაც შესაძლებელი იყო განმეორებულიყო ავსტრიაში. მეორე მიზეზი შეიძლება ყოფილიყო საბჭოთა კავშირის გავლენის გაძლიერება ევროპაში. დოლფუსმა 1933 წლის ივნისში კანონ გარეშედ გამოაცხადა ავსტრიის ნაციონალ-სოციალისტური პარტია, ოდნავ მოგვიანებით კი ავსტრიის კომუნისტური პარტია. ქრისტიან-სოციალური იდეოლოგიის დროშის ქვეშ მან გადმოიღო ქვეყნის იტალიურ ფაშისტური მოდელი.
ავსტრო ფაშიზმი
ავსტრო ფაშიზმის მოდელირება მოდის იტალიური ფაშიზმისგან. დოლფუსი იყურებოდა იტალიისკენ მხარდაჭერის მისაღებად, ნაცისტური გერმანიისგან თავის დასაცავად.
1933 წლის აგვისტოს ენგელბერტ დოლფუსმა და ბენიტო მუსოლინიმ მოაწერეს ხელი ავსტრიის დამოუკიდებლობის გარანტიების მიცემას იტალიისგან. მუსოლინი დაინტერესებული იყო ავსტრიის ბუფერულ ზონად გადაქცევით ნაცისტური გერმანიის წინააღმდეგ.
დოლფუსს ყოველთვის აღიზიანებდა მისი შედარებები ჰიტლერთან და სტალინთან და დარწმუნებული იყო, რომ ავსტრო-ფაშიზმს მისი მმართველობის ქვეშ და იტალო-ფაშიზმს მუსოლინის მმართველობის ქვეშ ერთად შეეძლოთ დაპირისპირებოდნენ ნაციონალ-სოციალიზმს და კომუნიზმს ევროპაში. 1933 წლის სექტემბერში დოლფუსმა შთანთქა ქრისტიან-სოციალური პარტია და დააარსა სამამულო ფრონტი, რომლის ბირთვსაც წარმოადგენდა ნაციონალისტური პარამილიტარული „Heimwehr“ და ნაციონალისტურ კონსერვატიული ჯგუფებისგან.
ავსტრიის სამოქალაქო ომი და ახალი კონსტიტუცია
მსოფლიო ეკონომიკურმა კრიზისმა 1929–1933 წლებში ავსტრიამდეც მიაღწია. დეფლაციურმა ღონისძიებებმა, რომელსაც ატარებდა ლუდვიგ ფონ მიზესი იყო, არაპოპულარული განსაკუთრებით მემარცხენეებში. ზოგიერთ ქალაქში მოხდა მოსახლეობის რადიკალიზაცია. 1934 წლის 12 თებერვალს ანარქისტებმა და სოციალისტებმა მოაწყვეს შეიარაღებული ბუნტი დინცში. ამავე დღეს ბუნტი მოედო ვენას და სხვა დიდი ქალაქებს (არსებობს ვერსია, რომ მთავრობასა და ოპოზიციის დაპირისპირება იყო გერმანელი ნაცისტი აგენტების ინსპირირებული).
1934 წლის 12 თებერვალს ავსტრიის შეიარაღებულმა ძალებმა და ჰეიმვერმა გამოიყენა არტილერია ვენის მუშათა კვარტალების წინააღმდეგ, რამაც გატეხა ამბოხებულთა წინააღმდეგობა. საბოლოო ჯამში სამოქალაქო ომში დაიღუპა 1000 ზე მეტი ადამიანი. 1934 წლის მაისში მემარცხენეების დამარცხების შემდეგომ მიღებული იქნა ახალი კონსტიტუცია, რომელიც ეფუძნებოდა კათოლიკურ-სოციალურ პრინციპებს. ახალმა კონსტიტუციამ საბოლოოდ და სრულიად განდევნა ყველანაირი დემოკრატიული ფასეულობები ავსტრიაში.
მკვლელობა
ენგელბერტ დოლფუსი მოკლულ იქნა 1934 წლის 25 ივლისს 5 ავსტრიელი ნაცისტის მიერ (პოლ ჰადლი, ფენც ჰოლზვებერი, იდო პლანეტა და სხვა), რომლებმაც შეაღწიეს კანცელარიის შენობაში და ესროლეს მას, რითაც უნდა დაწყებულიყო ივლისის პუტჩი. გეგმა ჩაიშალა ჰეიმვერის შეუპოვრობით, რომელმაც ლოკალური ბრძოლების შემდეგ გაანადგურა ნაცისტური ფორმირებები და იტალიის ინტერვენციის მუქარით, მუსოლინის ბრძანებით იტალიის არმიამ ავსტრიის საზღვრებისკენ დაიძრა იტალიური არმია,დუჩემ ჰიტლერი დაადანაშაულა იტალისთან ომის წარმოებაში ავსტრიის წინააღმდეგ გატარებული ფარული ოპერაციების გამო, რადგან იტალიას ავსტრიისთვის მიცემული ჰქონდა სუვერენიტეტის დაცვის გარანტია. საბოლოო ჯამში ავსტრიაში დააპატიმრეს ყველა ავსტრიელი ნაცისტი, რამაც დროებით გადადო ავსტრიის ანშლუსი.
ენგელბერტ დოლფუსი დაკრძალულია ვენის ჰიდზინგის სასაფლაოზე.
სქოლიო
კატეგორია:ავსტრიის კანცლერები კატეგორია:დაბადებული 4 ოქტომბერი კატეგორია:დაბადებული 1892 კატეგორია:გარდაცვლილი 25 ივლისი კატეგორია:გარდაცვლილი 1934 კატეგორია:ქრისტიანი ფაშისტები
ნიკოლოზ საბანაძე
ნიკოლოზ საბანაძე (დ. 2 მაისი, 1991, თბილისი) — ქართველი ფეხბურთელი, თბილისის „დინამოს“ თავდამსხმელი.
სქოლიო
კატეგორია:დაბადებული 1991 კატეგორია:ქართველი ფეხბურთელები კატეგორია:ქუთაისის ტორპედოს ფეხბურთელები კატეგორია:ზესტაფონის ფეხბურთელები კატეგორია:თბილისის დინამოს ფეხბურთელები კატეგორია:დაბადებული 2 მაისი
ჯუმათი
გეოგრაფია
მდებარეობს მდინარე სუფსის მარჯვნივ, ზღვის დონიდან 120 მ, ოზურგეთიდან 14 კმ. სოფლის უბნებია მიხაისფონი, ხარხამეთა, კიბულას ღელე და ლაშე.
ისტორია
ჯუმათი მოდის ზანური ენიდან და ნიშნავს საძმოს (ჯუმა - ძმობილი). მისი დაარსების თარიღად სავარაუდოდ ძველი წ.ა. II-I ათასწლეულების მიჯნაა მიჩნეული. სოფელში აღმოჩენილია ზედა პალეოლითის ხანის გამოქვაბული, ნაპოვნია ბრინჯაოს ნივთები და ზოდები. სოფელში განვითარებული იყო მეთუნეობა.
1860-იან წლებიდან სექტემბერში იმართებოდა 5 დღიანი ბაზრობა. 1881 წელს სოფელში გაიხსნა წერა-კითხვის გამავრცელებელი საზოგადოების სკოლა, რომლის დირექტორი იყო მელენტი ჩხარტიშვილი. 1892 წელს დადგა საკითხი სოფელში სკოლისთვის შენობის აშენებისა. 1899 წელს ჯუმათის სასოფლო საზოგადოება ქუთაისის სახალხო სკოლების დირექციისგან ითხოვდა ერთ მასწავლებელს, დარაჯისა და გათბობის ფულს. სასოფლო საზოგადოებამ ასევე გამოჰყო ადგილი სკოლის მშენებლობისთვის, მათ ოზურგეთის მაზრის უფროს ლაზარენკოს სთხოვეს სკოლის გადაკეთება ორკლასიანად. სოფლის სკოლის გაუმჯობესებისთვის მოღვაწეობდნენ სოფლის მოსამართლე ბ, ჩხარტიშვილი, ე. გოგუა, მღვდლები სამსონ დარჩია, ივანე და იოსებ კანდელაკები, მასწავლებელი გაბუნია. 1912 წელს გაიხსნა სოფლის ბიბლიოთეკა.
საბჭოთა პერიოდში სოფელში მოჰყავდათ ჩაი (240 ჰა), ტუნგი (60 ჰა) და ციტრუსები (25 ჰა). ჯუმათის სტალინის სახელობის კოლმეურნეობა რაიონში სიმდიდრით მესამე იყო ნატანებისა და შრომის შემდეგ. 1957 წელს ჯუმათში მოეწყო სოფლის ცენტრი გორაკის წვერზე, ყველა მხრიდან დასანახ ადგილზე, იქვე აშენდა ადმინისტრაციული სახლი, სკოლა და კლუბი. ცენტრის გაშენების დროს დაანგრიეს გურიელთა სასახლის ნაშთები და ბაილეთის ეკლესია.
მოსახლეობა
1870-იან წლებში სოფლის მოსახლეობა 278 კომლი იყო. 1937 წელს სოფელში ცხოვრობდა 349 ოჯახი, 552 ადამიანი, აქედან 299 კაცი და 253 ქალი.
ცნობილი ადამიანები
ჯუმათში დაიბადნენ:
სქოლიო
კატეგორია:ოზურგეთის მუნიციპალიტეტის სოფლები
აზიზ ახვლედიანი
აზიზ ახვლედიანი (დ. 15 ივლისი, 1928, მახინჯაური) — ქართველი მეცნიერი, ფილოლოგი, ფოლკლორისტი. ფილოლოგიურ მეცნიერებათა კანდიდატი (1967), ლიტერატურათმცოდნე.
დაამთავრა ბათუმის პედაგოგიური ინსტიტუტის ფილოლოგიის ფაკულტეტი.
1959–1971 წლებში მუშაობდა საქართველოს მეცნიერებათა აკადემიის ბათუმის სამეცნიერო-კვლევით ინსტიტუტში მეცნიერ-მუშაკად. 1959–1991 წლებში იყო საქართველოს კულტურის ფონდის აჭარის განყოფილების თავმჯდომარე. 1919–1996 წლებში იყო ბათუმის შოთა რუსთაველის სახელობის სახელმწიფო უნივერსიტეტის რექტორი. 1952 წლიდან ეწეოდა სამეცნიერო მოღვაწეობას. იკვლევდა ქართულ ხალხურ სიტყვიერებას. მნიშვნელოვანია მისი წვლილი ქართული წიგნის გამოცემისა და პოპულარიზაციის საქმეში. გამოსცა რამდენიმე მივიწყებული, ბიბლიოგრაფიულ იშვიათობად ქცეული წიგნი.
რესურსები ინტერნეტში
კატეგორია:ქართველი ფილოლოგები კატეგორია:ქართველი ფოლკლორისტი კატეგორია:დაბადებული 15 ივლისი კატეგორია:დაბადებული 1928
ნოვი-ბიკტიაში
ნოვი-ბიკტიაში (Яңы Бикташ; Новый Биктяш) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 315 ადამიანი. რაიონულ ცენტრ ბიჟბულიაკიდან დაშორებულია 41 კილომეტრით. უახლოესი რკინიგზის სადგურია პრიუტოვო, რომელიც დაშორებულია 27 კმ-ით.
2002 წლის აღწერის მიხედვით მოსახლეობის უმრავლესობას ბაშკირები და(66 %) თათრები (32 %) შეადგენენ.
სქოლიო
კატეგორია:ბიჟბულიაკის რაიონის სოფლები
Formica subrufa
Formica subrufa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
საქართველოს სსრ კომუნისტური პარტიის სარევიზიო კომისია
საქართველოს კომუნისტური პარტიის სარევიზიო კომისია — ირჩევდა საქართველოს კომუნისტური პარტიის ყრილობა. კომისია რევიზიას უწევდა საქართველოს კპ ცენტრალურ ორგანოებში საქმეების მსვლელობასა და სისწორეს, ცენტრალური კომიტეტის სალაროსა და საწარმოებს, მუშაობის ანგარიშს აბარებდა მომდევნო ყრილობას. პირველად იგი აირჩია საქართველოს კპ I ყრილობამ (1922 წლის 22 იანვარი). მის შემადგენლობაში შევიდნენ ე. კალანდაძე, გ. კვაჭააძე, ნ. ოკუჯავა, ს. თალაკვაძე, ს. ჩიხლაძე. სარევიზიო კომისიის შემადგენლობა შინაპარტიული დემოკრატიის გაფართოებასთან ერთად შემდგომში თანდათან იზრდებოდა. საქ. კპ XXVI ყრილობამ (1981 წლის იანვარი) სარევიზიო კომისიაში აირჩია 50 კაცი. (თავმჯდომარე ი. ხაზარაძე).
ლიტერატურა
კატეგორია:საქართველოს კომუნისტური პარტია
სიმფონიური ბლეკ-მეტალი
სიმფონიური ბლეკ-მეტალი — ბლეკ-მეტალის ქვეჟანრი, რომელიც ჩამოყალიბდა შუა და გვიან 1990-იანებში. ჟანრი ცნობილია თავისი სიმფონიური და საორკესტრო ელემენტებით და ცენტრალიზებულია ევროპაზე.
მახასიათებლები
სიმფონიური ბლეკ-მეტალი იყენებს სიმფონიურ და საორკესტრო ელემენტებს. შეიძლება გამოყენებული იქნას მელოდიური ინსტრუმენტები, რომლებიც შესაძლოა აღმოვაჩინოთ ორკესტრის სექციებში, იქნება ეს სიმებიანი, სასულე თუ კლავიშებიანი საკრავები. ვოკალი შესაძლოა იყოს „სუფთა“ ან ოპერის სტილში. სიმღერის სტრუქტურები არის უფრო განსაზღვრული და შთაგონებული სიმფონიებით, თუმცაღა, შენარჩუნებულია ტრადიციული ბლეკ-მეტალის მრავალი მახასიათებელი, ისეთი, როგორებიცაა მყვირალა ვოკალი, სწრაფი ტემპი და გიტარების დაკვრა ორმაგი პიკინგით. შესაძლოა გამოყენებული იქნას მყვირალა ჟღერადობის ინსტრუმენტები და არპეჯოები, დრამატული შუალედები, რის გამოც ჟღერადობა ყოველთვის მკაცრად სიმფონიური არაა. მიუხედავად ამისა, მისი კავშირები ბლეკ-მეტალთან ყოველთვის ადვილად აღსაქმელი არაა. თითქმის ყველა სიმფონიურმა ბლეკ-მეტალ ჯგუფმა სტანდარტული ბლეკ-მეტალის დაკვრით დაიწყო კარიერა. შემდეგ მათ დაიწყეს ელემენტების დამატება პროგრესული როკიდან, ძირითადად კი ფსიქოდელიური როკიდან, სპეის როკიდან და გოთური მეტალიდან, მისი აქცენტით გამყინვარებაზე, შემაძრწუნებელი ტექსტურებით. შედეგად ჟღერადობა უფრო სავსე და ადვილად ხელმისაწვდომი გახდა, ვიდრე ტრადიციული ბლეკ-მეტალია. სიმფონიური ბლეკ მოძრაობა რჩება გარკვეულწილად შეზღუდულად, ნაწილობრივ მისი ეპიკური ამბიციების გამო და ნაწილობრივ იმიტომ, რომ იგი არაა ტრადიციულად მეტალური ჟღერადობის, მაგრამ იმ მიმდინარეობის მომხიბლელმა სინთეზმა, რომლებმაც გავლენა მოახდინეს სიმფონიური ბლეკ-მეტალის ჩამოყალიბებაზე, აქციეს იგი მომენტალურად ამოსაცნობ ალტერნატივად.
სქოლიო
Black Metal Блэк-метал
ათანასე (პეტრიაშვილი)
ათანასე (ერისკაცობაში — ალექსი პეტრიევი [პეტრიაშვილი]; დ. 28 სექტემბერი, 1774, ყიზლარი, ასტრახანის გუბერნია, რუსეთის იმპერია — გ. 17 ოქტომბერი, 1832, მოსკოვი, რუსეთის იმპერია) — ქართველი სასულიერო პირი, არქიმანდრიტი.
ბიოგრაფია
ალექსი პეტრიაშვილი დაიბადა ყიზლარში, სწავლობდა ასტრახანის სასულიერო სემინარიაში. 1796 წელს ეკურთხა ყიზლარის ტაძრის მღვდლად. 1798 წელს გადაიყვანეს მუშკეტერთა პოლკში სამხედრო მღვდლად. პავლე ციციანოვის საქართველოს მთავარმართებლად დანიშვნისთანავე ალექსი პეტრიაშვილი დეკანოზის ხარისხით 1803 წელს გადაიყვანეს მასთან სამსახურში, როგორც თარჯიმანი. იმავე წელს დაინიშნა ახლად დაარსებული თბილისის კეთილშობილთა სასწავლებლის დირექტორად. ალექსი პეტრიაშვილს დიდი წვლილი მიუძღვის კეთილშობილთა სასწავლებლის წარმატების, მისი სახელმძღვანელოებით უზრუნველყოფისა და თბილისის სტამბის დაარსების საქმეში.
ათანასეს ახლო ურთიერთობა ჰქონდა ორბელიანთა სახლთან და იყო გრიგოლ ორბელიანის ნათლია. მიტროპოლიტ ვარლამთან ერთად მოამზადა საქართველოს საეკლესიო რეფორმის პროექტი. არსენ თბილელთან უთანხმოების შედეგად 1810 წელს სასწავლებლის დირექტორობიდან გადააყენეს. იგი ბერად აღიკვეცა, არქიმანდრიტის ხარისხი მიენიჭა და ქვათახევის მონასტრის წინამძღვრად დაინიშნა. 1814 წელს თბილისში ქართლ–კახეთ–იმერეთის სინოდალური კანტორის დაარსებისთანავე ათანასე მის წევრად დაინიშნა.
ეგზარქოს თეოფილაქტე რუსანოვის დავალებით 1819 წელს ათანასე გააგზავნეს სამეგრელოში იქაური საეკლესიო ყმების, შემოსავლებისა და სასულიერო პირთა რაოდენობის ზუსტი ცნობების შესაკრებად, ასევე იქ რუსული საეკლესიო მმართველობის დასამყარებლად.
სქოლიო
კატეგორია:დაბადებული 28 სექტემბერი კატეგორია:დაბადებული 1774 კატეგორია:გარდაცვლილი 17 ოქტომბერი კატეგორია:გარდაცვლილი 1832 კატეგორია:ქართველი არქიმანდრიტები
ტარიელ ლელუაშვილი
ტარიელ ლელუაშვილი (დ. 6 მარტი, 1944) — ქართველი ინჟინერი. საქართველოს დამსახურებული მშენებელი.
ბიოგრაფია
1979 წელს დაამთავრა დნეპროპეტროვსკის რკინიგზის ტრანსპორტის ინჟინერია ინსტიტუტის სამშენებლო ფაკულტეტი სარკინიგზო ნაგებობათა და სალიანდაგო მშენებლობის სპეციალობით.
საქართველოში სატრანსპორტო კომპლექსების მშენებლობაში შეტანილი პირადი წვლილისა და მაღალი პროფესიონალიზმისათვის, სტიქიური მოვლენების დროს დაზიანებული შენობა-ნაგებობებისა და აფხაზეთის ომის პერიოდში აღდგენითი სამუშაოების ჩატარებისას გამოჩენილი მაღალი მოქალაქეობრივი პასუხისმგებლობისათვის :
ჯილდოები
დაჯილდოებულია საპატიო სიგელებით.
რესურსები ინტერნეტში
კატეგორია:დაბადებული 6 მარტი კატეგორია:დაბადებული 1944 კატეგორია:ქართველი ინჟინრები
ნოვომურაპტალოვო
ნოვომურაპტალოვო (Яңы Мораптал; Новомурапталово) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
2010 წლის მონაცემებით სოფელში ცხოვრობს 1289 ადამიანი. რაიონულ ცენტრ ერმოლაევოდან დაშორებულია 12 კილომეტრით. უახლოესი რკინიგზის სადგურია ერმოლაევო, რომელიც დაშორებულია 12 კმ-ით.
სქოლიო
კატეგორია:კუიურგაზის რაიონის სოფლები
ჭაშლეთი
ჭაშლეთი — სოფელი საქართველოში, იმერეთის მხარის წყალტუბოს მუნიციპალიტეტში (დღნორისის თემი), მდინარე რიონის ხეობაში. მდებარეობს ისტორიული მხარეების — იმერეთისა და ლეჩხუმის საზღვარზე, ქალაქ წყალტუბოდან 67 კმ, ზღვის დონიდან 640 მ.
დემოგრაფია
2014 წლის აღწერის მონაცემებით სოფელში ცხოვრობს 76 ადამიანი.
ღირსშესანიშნაობები
სოფელში დგას მცირე ზომის დარბაზული ტიპის მაცხოვრის ეკლესია. შემორჩენილია აბსიდის ქვაზე გამოკვეთილი წმინდანთა რელიეფური გამოსახულებები. ძეგლი ქვაზე კვეთილი ხატების უნიკალურ შემთხვევად არის მიჩნეული.
სქოლიო
კატეგორია:წყალტუბოს მუნიციპალიტეტის სოფლები